《岁暮与何通政栋》
明代·皇甫汸

忽忆秦川彦，因怀水部何。银台宵秉烛，金阙晓鸣珂。

物态春应逼，年华暗已过。观梅诗兴在，谁和郢中歌。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。